als_Latn dik_Latn sag_Latn
Tërhiqet legjenda e patinazhit në akull, Evgeni Plushenko
Një histori e tërë duket se ka marrë fund. Një prej ikonave të lojërave olimpike, përkatësisht sportit të patinazhit në akull, është dorëhequr.
Rusi Evgeni Plushenko është tërhequr përfundimisht dhe nuk do të marrë më pjesë në lojërat olimpike të radhës dhe në asnjë kampionat.
Edhe pse lojërat e radhës do të mbahen në Rusi, 34-vjeçari duket se nuk do të mund të marrë pjesë në to, për të realizuar ëndrrën e performancës para patriotëve të vet.
“Kam kryer 15 operacione dhe e kam shumë të vështirë të marr pjesë në lojërat e 5-ta olimpike. Këtu merr fund karriera ime”,- tha Evgeni.
Medalje e artë në Torino 2006 dhe një tjetër medalje e artë në skuadër në vitin 2014, pas më tepër se 3 vitesh nga “vallëzimi” i tij i fundit në akull.
Tashmë kampioni karizmatik do të hapë akademinë e tij, duke tentuar të gjejë Plushenkon e radhës. /Blitz.al/
als_Latn als_Latn als_Latn als_Latn als_Latn als_Latn als_Latn